Suchinthana/ta-wikipedia huggingface dataset:
புது தில்லி–சென்னை முதன்மை வழித்தடம்

தில்லி- சென்னை வழித்தடம் இந்தியாவின் கிழக்கு கடற்கரை சமவெளிகளின் தெற்குபகுதி , கிழக்குத் தொடர்ச்சி மலைகள் , தக்காண பீடபூமி மற்றும் யமுனா பள்ளத்தாக்குகள் வழியே தில்லியையும், சென்னையையும் இணைக்கும் ஒரு தொடருந்து பாதை ஆகும்

 நீளம் கொண்ட இந்த வழித்தடம், தில்லி, ஹரியானா, உத்திரப்பிரதேசம், இராச்சசுத்தான், மத்தியப்பிரதேசம், மகாராட்டிரம், தெலுங்கானா, ஆந்திரப்பிரதேசம், தமிழ்நாடு ஆகிய மாநிலங்களை இணைக்கிறது. இந்த வழித்தடத்தில் கிராண்ட் ட்ரங்க் விரைவுவண்டி இயங்குவதால், கிராண்ட் ட்ரங்க் வழித்தடம் என்ற பெயராலும் அழைக்கப்படுகிறது.

கிராண்ட் ட்ரங்க் வழித்தடமானது பிரிவு அ என்று வகைப்படுத்தப்பட்டுள்ளது, எனவே இதன் வழியே செல்லும் தொடருந்து 160கி.மீ வரை வேகமாக செல்லமுடியும்.

வரலாறு
 1904ல் ஆக்ரா-தில்லி நேர்ப்வழித்தடம் திறக்கப்பட்டது. அவற்றுள் சில புதுதில்லியின் கட்டுமானத்தின்பொழுது சீரமைக்கப்படது(1927-28ல் திறக்கப்பட்டது).
 1881ல் குவாலியர் மன்னரால் ஆக்ரா - குவாலியர் பாதை திறந்து வைக்கப்பட்டது பின்னர் இது சிந்தியா மாநில இரயில்வே என்றழைக்கப்பட்டது.
 1889ல் இந்திய உள்நாட்டு இரயில்வே நிறுவனம் குவாலியர் - ஜான்சி மற்றும் ஜான்சி - போபால் வழித்தடத்தினை நிர்மாணித்தனர்.
 1884ல் போபாலின் பேகம் என்பவரால் போபால் - இட்டார்சி வழித்தடம் திறந்து வைக்கப்பட்டது. இட்டார்சி நாக்பூரோடு 1923-24ல் இணைக்கப்பட்டது.
 1899ல் விசயவாடா - சென்னை வழித்தடம் கட்டமைக்கப்பட்டது.
 1929ல் காசிபேத் - பாலர்சா இணைப்பின் மூலம் சென்னை தில்லியோடு நேரடியாக இணைக்கப்பட்டது.

மின்சாரமயமாக்கம்
விசயவாடா சென்னை வழித்தடம் 1989ல் மின்சாரமயமாக்கப்படது.

விசயவாடா - காசிபேத் பிரிவு 1985-88ல் மின்சாரமயமாக்கப்பட்டது.

காசிபேத்-இராமகுண்டம்-பாலர்சா- நாக்பூர் பிரிவு 1987-89ல் மின்சாரமயமாக்கப்பட்டது.

1988-89ல் போபால் - இட்டார்சி பிரிவும், நாக்பூர் - இட்டார்சி பிரிவு 1990-91லும் மின்சாரமயமாக்கப்பட்டது.

1984-89ல் ஆக்ரா போபால் பிரிவு மின்சாரமயமாக்கப்பட்டது.

1982-85ல் ஆக்ரா - பரிதாபாத் பிரிவு மின்சாரமயமாக்கப்பட்டது.

பயணிகள் நகர்வு

இந்திய இரயில்வேயின் முன்பதிவு தரவுவரிசையின் முதல் 100 இடத்திற்குலுள்ள  புதுதில்லி, மதுரா சந்திப்பு, ஆக்ரா கன்டோட், குவாலியர், ஜான்சி, போபால், போபால் கபீப்கஞ்ச், நாக்பூர், வாரங்கல், விசயவாடா, நெல்லூர் மற்றும் சென்னை சென்ட்ரல் ஆகிய தொடருந்து நிலையங்கள் இந்த வழித்தடத்தில் அமைந்துள்ளது.

சான்றுகள்

இந்தியாவில் தொடருந்து வழித்தடங்கள்
புளுட்டோனியம்(IV) புளோரைடு

புளுட்டோனியம்(IV) புளோரைடு (Plutonium(IV) fluoride) என்பது PuF4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மற்ற புளுட்டோனியம் சேர்மங்கள் போலவே புளுட்டோனியம்(IV) புளோரைடையும் அணுக்கரு ஆயுதப் பரவல் தடுப்பு ஒப்பந்தம் கட்டுப்படுத்துகின்றது.

புளுட்டோனியம்(IV) புளோரைடுடன் பேரியம், கால்சியம் அல்லது இலித்தியம் ஆகிய தனிமங்களில்  ஒன்றைச் சேர்த்து 1200 0 செல்சியசு வெப்பநிலைக்குச் சூடுபடுத்தினால் உலோக புளூட்டோனியம் தயாரிக்க முடியும்.

PuF4 + 2 Ba → 2 BaF2 + Pu
PuF4 + 2 Ca → 2 CaF2 + Pu
PuF4 + 4 Li → 4 LiF + Pu

மேற்கோள்கள் 

புளுட்டோனியம்(IV) சேர்மங்கள்
புளோரைடுகள்
ஆக்டினைடு ஆலைடுகள்
அணுக்கருப் பொருட்கள்
1722

1722 (MDCCXXII) ஒரு வியாழக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

நிகழ்வுகள் 
 பெப்ரவரி 26 - யாழ்ப்பாணத்தின் தளபதியாக யாக்கோப் டெ யொங் (மூத்தவர்) நியமிக்கப்பட்டார்.
 மார்ச் 8 - ஈரானின் குல்னாபாத் நகரில் ஆப்கானித்தானின் மகுமுது ஒட்டாக் தலைமையில் பஷ்தூனியர்கள் பாரசீகர்களைத் தோற்கடித்தனர்.
 ஏப்ரல் 5 (உயிர்ப்பு ஞாயிறு) - டச்சு இராணுவத் தலைவர் யாக்கோப் ரொகெவீன் ஈஸ்டர் தீவில் தரையிறங்கினார்.
 சூலை - உருசிய-பாரசீகப் போர் ஆரம்பித்தது.
 ஆகத்து 15 - பென்சில்வேனியாவில் வில்ல்லியம் பாட்டின், 17, கொலைக்குற்றத்திற்காகத் தூக்கிலிடப்பட்டான்.

பிறப்புகள்
 டிசம்பர் 23 - ஏக்சல் பிரெடரிக் குரான்ஸ்டெட், சுவீடன் வேதியியலாளர் (இ. 1765)
 ஐதர் அலி, மைசூர் சுல்தான் (இ. 1782)
 அகமது ஷா துரானி, ஆப்கானித்தானத்தின் முதல் அமீர் (இ. 1773)

இறப்புகள்

1722 நாற்காட்டி

மேற்கோள்கள்
புளுட்டோனியம் போரைடு

புளுட்டோனியம் போரைடு (plutonium boride) என்பது புளுட்டோனியமும் போரானும் நேரடியாக வெற்றிடச் சூழலில் குறைக்கப்பட்ட அழுத்தத்தில் வினைபுரிந்து உண்டாகும் ஒரு கனிம வேதியியல் சேர்மமாகும்.
 
TiB, ZrB மற்றும் HfB சேர்மங்களைப் போல  செல்சியசு வெப்பநிலையில் 40 முதல் 70 சதவீத போரான் சேர்ந்துள்ள புளுட்டோனியம் போரைடு உருவாவதாகவும், அதில் Pu-B பிணைப்பு நீளம் 2.46 Å மற்றும் NaCl படிக அமைப்புடனும் காணப்படும் என்றும் கருதப்படுகிறது. புளுட்டோனியம் போரைடின் இருப்பு குறித்து பல்வேறு எதிர்ப்புகள் தோன்றி விவாதிக்கப்பட்டு வருகின்றன
 
செல்சியசு வெப்பநிலையில் PuB2 உருவாகிறது. மற்ற இருபோரைடுகள் போலவே புளுட்டோனியம் இருபோரைடும் படிக அமைப்பைக் கொண்டுள்ளது.

 செல்சியசு வெப்பநிலையில் 70 முதல் 85 சதவீத அளவு போரானுடன் சேர்ந்தால் PuB4 மற்றும் PuB6 போரைடுகளின் கலவை உண்டாகிறது. வெப்பநிலை அதிகரிக்கும் போது PuB6 அதிகமாக உருவாகிறது. PuB4 சேர்மம் UB4 சேர்மத்தைப்போல நான்முக அமைப்பையும்,  PuB6 , CaB6, LaB6   சேர்மங்கள் போல கனசதுர அமைப்பையும் கொண்டுள்ளன. 

PuB100 என்ற போரைடு மிகவும் குறிப்பிடத்தக்க விவாதங்களுக்கு இடமளித்துள்ளது. இதன் இருப்பு போரான் மாசடைதலின் முக்கியத்துவத்தை விளக்குகிறது. போரைடுகள் 1 சதவீத மாசு அடைந்திருந்தாலும் அவற்றின் படிக வடிவங்கள் மாறுபடுகின்றன.

மேற்கோள்கள் 

 

போரைடுகள்
புளுட்டோனியம் சேர்மங்கள்
பிஏஈ சூ-பின்

பிஏஈ சூ-பின் () (பிறப்பு: டிசம்பர் 9, 1976) என்பவர் ஒரு தென் கொரியா நாட்டு நடிகர் ஆவார். இவர் 2002ஆம் ஆண்டு முதல்  ஜுமாங், ப்ரில்லியன்ட் லெகசி, டோங் யீ, 49 டேஸ், சீக்ரெட் லவ், போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ப்ளே ஹை, திகில் கதைகள், 26 இயர்ஸ், மை ரதிமா போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

தனிப்பட்ட வாழ்க்கை 
பிஏஈ செப்டம்பர் 14, 2013 ஆம் ஆண்டு இவரது காதலியை திருமணம் செய்துகொண்டார். இவரது மனைவி ஒரு பட்டதாரி ஆவார். இவர்களுக்கு ஜூன் 14, 2014ஆம் ஆண்டு ஒரு ஆண் குழந்தை பிறத்தது. பின்னர் திசம்பர் 2020 இல், திருமணமான 6 ஆண்டுகளுக்குப் பிறகு  தனது பிரபலமில்லாத மனைவியை விவாகரத்து செய்ததாக இவர் வெளிப்படுத்தினார்.

மேற்கோள்கள்

வெளி இணைப்புகள் 
 Bae Soo-bin  
 

1976 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
கர்நாடக சம்பர்க் கிராந்தி விரைவுவண்டி

கர்நாடக சம்பர்க் கிராந்தி விரைவுவண்டி என்பது இந்திய இரயில்வேயினால் இயக்கப்படும் சம்பர்க் கிராந்தி விரைவுவண்டிகளில் ஒன்றாகும். இது பெங்களூரின் யஷ்வந்த்பூரில் இருந்து தில்லியில் உள்ள ஹசரத் நிசாமுதீன் வரை சென்று திரும்பும்.

வழித்தடம்

மேற்கோள்கள்

இந்திய விரைவுவண்டிகள்
அன்னை தெரசா மகளிர் பல்கலைக்கழகம்

அன்னை தெரசா மகளிர் பல்கலைக்கழகம் (Mother Teresa Women's University) என்பது தமிழ்நாட்டுப் பல்கலைக்கழகங்களுள் ஒன்றாகும். இது கல்வி வழி பெண்களை முன்னேற்றுவதை தம் இலக்காகக் கொண்டு செயல்படும் கல்வி நிறுவனம் ஆகும். 1984 ஏப்ரலில் சரி நிகர் சமானம் என்ற பாரதியின் மொழியை இலக்காகக் கொண்டு அவரது நூற்றாண்டு விழாக் கொண்டாட்டத்தின் ஒரு பகுதியாகத் தொடங்கப்பட்டது. அத்தருணத்தில் தனது மகத்தான சேவைக்காக நோபல் விருதைப் பெற்ற அன்னை தெரசாவை அங்கீகரிக்கும் வகையில் அவரது பெயரைப் பல்கலைக்கழகத்துக்குச் சூட்டியதுடன், அவரது கரங்களால் கொடைக்கானலில் அடிக்கல் நாட்டச் செய்துத் துவக்கப்பட்டது. தொடக்கத்தில் கொடைக்கானலில்  உருவாக்கப்பட்டுப் பின்னர் 1990 இல் சென்னைக்கு மாற்றப்பட்டு மீண்டும் கொடைக்கானலுக்கு 1994 இல் மாற்றப்பட்டது. இதன் மையங்கள் கொடைக்கானல், மதுரை மற்றும் சென்னையில் உள்ளன. இங்கு பட்டப்படிப்பு, பட்ட மேற்படிப்பு, இளநிலை ஆய்வுப்படிப்பு, முனைவர் பட்ட ஆய்வு, ஆசிரியர் பயிற்சிப்பட்ட வகுப்பு, சான்றிதழ் வகுப்புகள், சுய தொழில் பயிற்சி வகுப்புகள் நடத்தப்படுகின்றன.

வெளி இணைப்புகள் 
 அன்னை தெரசா மகளிர் பல்கலைக்கழகம் 
 தமிழ்நாட்டுப் பல்கலைக்கழகங்கள்

மேற்கோள்கள்

கொடைக்கானல்
திண்டுக்கல் மாவட்ட பல்கலைக்கழகங்களும் கல்லூரிகளும்
தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
சிங்கப்பூர் நாடாளுமன்றம்

சிங்கப்பூரின் சட்டவாக்க அவையை, சிங்கப்பூர் குடியரசுத் தலைவரும், சிங்கப்பூர் நாடாளுமன்றமும் இணைந்து நடத்துகிறது. ஓரவை முறைமையில் அமைந்துள்ள சிங்கப்பூர் நாடாளுமன்றம், மக்களால் தேர்தெடுக்கப்பட்ட நாடாளுமன்ற உறுப்பினர்கள்,  தொகுதியற்ற நாடாளுமன்ற உறுப்பினர்கள், பரிந்துரைக்கப்பட்ட நாடாளுமன்ற உறுப்பினர்கள் எனப் பல்வேறு தரப்பினரையும் கொண்டுள்ளது.

2011 தேர்தல் 
2011-ம் ஆண்டு நடைபெற்ற பொதுத்தேர்தலில் 87 நா நாடாளுமன்ற உறுப்பினர்கள் தேர்ந்தெடுக்கப்பட்டனர்;  3 தொகுதியற்ற நாடாளுமன்ற உறுப்பினர்கள் 12-ம் நாடாளுமன்றத்திற்கு சேர்க்கப்பட்டனர். முதல் அமர்வின் போது 9 பரிந்துரைக்கப்பட்ட நாடாளுமன்ற உறுப்பினர்கள் சேர்க்கப்பட்டனர். இவர்களுடைய பதவிக்காலம், 9 அக்டோபர் 2016 உடன் முடிவடைகிறது.

குறிப்புகள்

மேற்கோள்கள் 
 Constitution of the Republic of Singapore (1999 Reprint ).
 Parliament (Privileges, Immunities and Powers) Act (Cap. 217, 2000 Rev.  Ed. ) ("PPIP Act").
 Parliamentary Elections Act (Cap. 218, 2007 Rev.  Ed. ) ("PEA").
  ("S.O.").
 .
 .

மேலும் படிக்க

கட்டுரைகளும் இணையதளங்களும் 
 .
 .
 .
 .
 .
 .
 .

நூல்கள் 
 .
 .
 .
 .
 .
 .
 .
 .

வெளி இணைப்புகள் 
 Official website of the Parliament of the Republic of Singapore
 Bills introduced in Parliament from 2002 
 Order Paper 
 Parliamentary glossary 
 Select Committee reports from 1955 
 Singapore Parliament Reports from 1955 
 Votes and proceedings 

நாடாளுமன்றங்கள்
நாடு வாரியாக நாடாளுமன்றங்கள்
சிங்கப்பூர்
மார்க்சின் தொழில்நுட்ப வரலாற்றுக் குறிப்பேடுகள்

காரல் மார்க்சு தொழில்நுட்ப வரலாறு பற்றிப் பல குறிப்பேடுகளை எழுதியுள்ளார். இவை வெளியிடப்படாமலே உள்ளன. இவை உள்ள இடமும் நெடுங்காலமாகத் தெரியவில்லை, என்றாலும் இவை முன்பு மார்க்சிய எழுத்தாளர்களால் படித்து விவாதிக்கப்பட்டுள்ளன. "தொழில்நுட்பமும் அயன்மையாதலும் பற்றி காரல் மார்க்சு" எனும் அண்மை ஆய்வை செய்த முனைவர் ஏமி வெண்டுலிங் அவற்றைப் பார்த்திருக்கலாம்.

மாஸ்கோ ஆவணக் காப்பகத்தில் இருந்தபோது இவற்றை கியார்கி லுகாக்சு ஆய்வு செய்துள்ளார். இவர் 1925இல் "புது இடதுசாரி மீள்பார்வை" (New Left Review) இதழ் எண் 39, செப்டம்பர்/அக்டோபர் 1966இன் ஆங்கிலப் பதிப்புக்கு எழுதிய ஒரு கட்டுரையில் இவற்றை மேற்கோள் காட்டி புக்காரினின் தேவையற்ற தொழில்நுட்பவியத்தை விமர்சனம் செய்துள்ளார். வரலாறும் வகுப்புணர்வும் (வர்க்க உணர்வும்) எனும் 1967ஆம் ஆண்டுக் கட்டுரையின் 1971ஆம் ஆண்டு மெர்லினுடைய மொழிபெயர்ப்புக்கு எழுதிய முன்னுரையில் பக்கம்-xxxiii பற்றிய விமர்சனத்தின் முறையியல் முக்கியத்துவம் குறித்து குறிப்புரை ஒன்று கொடுத்துள்ளார்.

எங்கெல்சு தொழினுட்பம் பற்றி மார்க்சு திரட்டிய குறிப்புகள் அவரது சிறப்புப் பணிகளில் ஒன்றாகும் எனத்  தங்கள் இருவரின் அறிவுசார் வேலைப்பிரிவினை குறித்த விளக்கக் கடிதத்தில் குறிப்பிட்டுள்ளார். 
ஏங்கல்சுக்கு மார்க்சு 1863 ஜனவரி 28இல் எழுதிய கடித்த்தில் இக்குறிப்பேடுகளைப் பற்றி மேற்கோள் காட்டி இவ்வாறு கூறுகிறார்: … நான் எனது தொழில்நுட்பச் சுருக்கங்கல் அடங்கிய குறிப்பேடுகளை மீண்டும் படித்தேன். தொழிலாளர்களுக்கான நடைமுறை வகுப்பு எடுக்க (செய்முறைகளைப் பற்றி மட்டும்) பேரா. வில்லிசைக் கேட்டுள்ளேன். (இது ஃஅக்சிலீ விரிவ்ரைகள் ஆற்றிய புவியியல் நிறுவனத்தில் நட்த்தப்படும்)… தொழிநுட்ப வரலாற்றுக் குறிப்புகளை மீளப் படித்தபோது  வெடிமருந்துக் கண்டுபிடிப்பு மட்டுமன்றி, காந்தத் திசைக்காட்டியும் அச்சுத் தொழில்நுட்பமும் 16- 18ஆம் நூற்றாண்டுகளின் முதலாளியப் பொருளியல் வளர்ச்சிக்கு  வேண்டப்படும் ஆயத்தங்களாகும் என்ற முடிவுக்கு வந்தேன். இக்காலகட்டத்தில் தான் கைவினைமுறையில் இருந்து பெருந்தொழிலக முறைக்கு சமூகப் பொருளாக்கம் (Production) மாறியது. இந்த இரு பொருளாயத அடிப்படைகளும் சார்ந்துதான் எந்திரமயத் தொழிலகங்கள் உருவாகியுள்ளன … 
 
தொழில்நுட்ப வளர்ச்சி குறித்து தனக்குள்ள ஆர்வம் பற்றி மார்க்சு தன் எழுத்துகளின் ஊடே அடிக்கடி மேற்கோள்களைச் சுட்டியுள்ளர். இந்தக் குறிப்புகளோடு மேலும்  தன் மூலதனம் நூலின் தொகுதி ஒன்றில் எந்திரங்களும் பேரளவுத் தொழிலகங்களும் என்ற இயலின் தொடக்கப் பெரிய அடிக்குறிப்பில் தொழில்நுட்பம் பற்றிய உய்யநிலை வரலாற்றின் தேவையைக் குறிப்பிடுகிறார்.

நேத்தன் உரோசன்பெர்கு "தொழில்நுட்ப மாணவராக மார்க்சு" எனும் கட்டுரையைத்  தன்  கரும்பேழைக்குள் இணையத் தளத்தில் வெளியிட்டுள்ளார். மேலும் காண்க, Karl Marx on Technology and Alienation - Amy E. Wendling, 2009

குறிப்புகள்

மார்க்சியம்
தொழில்நுட்ப வரலாறு
பொதுவுடைமை நூல்கள்
கார்ல் மார்க்சின் நூல்கள்
ஐதரோனியம்

ஐதரோனியம் (Hydronium) என்பது நீர்க்கரைசல் நேர்மின் அயனியான H3O+ அயனியைக் குறிக்கும். [H3O]+ என்றும் இதை அடையாளப்படுத்தலாம். நீரை புரோட்டானேற்றம் செய்தால் ஐதரோனியம் உருவாகும். அர்ரீனியசு அமிலம் நீரில் கரைக்கப்படும் போது, ​​இது பெரும்பாலும் நேர்மின் சுமை அயனியாகக் கருதப்படுகிறது. ஏனெனில் கரைசலில் உள்ள அர்ரீனியசு அமில மூலக்கூறுகள் ஒரு புரோட்டானை (ஒரு நேர்மின் சுமை ஐதரசன் அயனி, H+) சுற்றியுள்ள நீர் மூலக்கூறுகளுக்கு (H2O) கொடுக்கின்றன. உண்மையில், அமிலங்கள் அயனியாக்கம் செய்வதற்கும், நீரிய H+ மற்றும் இணை காரத்தை உருவாக்குவதற்கும் ஒன்றுக்கு மேற்பட்ட நீர் மூலக்கூறுகளால் சூழப்பட்டிருக்க வேண்டும்.

மேற்கோள்கள்

வெளி இணைப்புகள்
 J Phys Chem infrared spectra of hydronium

காடிகள்
நேர்மின்னயனிகள்
ஆக்சோனியம் சேர்மங்கள்
ஆன் ஜேயுன்

ஆன் ஜேயுன் () (பிறப்பு: 1 ஜூலை 1987) என்பவர் ஒரு தென் கொரிய நாட்டு நடிகர் மற்றும் வடிவழகர் ஆவார். இவர் 2009 ஆம் ஆண்டு முதல் மை லவ் ஃப்ரம் த ஸ்டார் (2013), பிளட் (2015), சின்டெரெல்லா வித் போர் நைட்ஸ் (2016), ரியூனிட்ஸ் வேர்ல்ட்ஸ் (2017), த பியூட்டி இன்சைட் (2018), லவ் வித் பிளவ்ஸ் (2019) போன்ற பல தொலைக்காட்சி தொடர்களில் நடித்ததன் மூலம் அறியப்படும் நடிகர் ஆனார். இவர் ஃபேஷன் கிங், வெட்டிங் பைபிள் போன்ற திரைப்படங்களிலும் நடித்துள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள் 

1987 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
ஓ சங்-ஜீன்

ஓ சங்-ஜீன் () (பிறப்பு: பெப்ரவரி 15, 1980) என்பவர் ஒரு தென் கொரியா நாட்டு நடிகர் மற்றும் செய்தி வாசிப்பாளர் ஆவார்.

தொழில் 
அவர் 2006 இல் எம்பிசி தொலைக்காட்சியில் இணைந்தார், மேலும் அந்த வலைப்பின்னல் நிறுவனத்தில் மிகவும் பிரபலமான செய்தி தொகுப்பாளர் மற்றும் தொலைக்காட்சி நிகழ்ச்சி தொகுப்பாளர்களில் ஒருவரானார்.இவர் 2013 ஆம் ஆண்டு  மை லவ் ஃப்ரம் த ஸ்டார் என்ற தொலைக்காட்சி தொடர் மூலம் நடிகராக அறிமுகமானார், அதை தொடர்ந்து  சுவீடன் லாண்ட்ரி (2014) மற்றும் தி பேமிலி இஸ் கம்மிங் (2015) போன்ற தொலைக்காட்சி நாடகங்களில் நடித்துள்ளார்.

மேற்கோள்கள்

வெளி இணைப்புகள் 

1980 பிறப்புகள்
வாழும் நபர்கள்
தென் கொரிய ஆண் தொலைக்காட்சி நடிகர்கள்
பார்க் யூ-சுன்

பார்க் யூ-சுன் () (பிறப்பு: ஜூன் 4, 1986) ஒரு தென் கொரியா நாட்டு நடிகர், பாடலாசிரியர், நடன கலைஞர் மற்றும் விளம்பர நடிகர் ஆவார். இவர் 2003ஆம் ஆண்டு முதல் ரெயின்போ ரொமான்ஸ், பந்ஜுன் தியேட்டர், மிஸ் ரிப்ளே, ரூப்டோப் பிரின்ஸ், மிஸ்ஸிங் யூ, திரீ டேய்ஸ் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் ஹேமூ, லூசிட் ட்ரீம் போன்ற திரைப்படங்களிலும் நடித்துள்ளார் மற்றும் பல பாடல்களும் பாடியுள்ளார் என்பது குறிப்பிடத்தக்கது.

சின்னத்திரை
 2005: ரெயின்போ ரொமான்ஸ்
 2005: பந்ஜுன் தியேட்டர்
 2011: மிஸ் ரிப்ளே
 2012: ரூப்டோப் பிரின்ஸ்
 2012: மிஸ்ஸிங் யூ
 2014: திரீ டேய்ஸ்

திரைப்படம்
 2014: ஹேமூ
 2015: லூசிட் ட்ரீம்

வெளி இணைப்புகள் 

1986 பிறப்புகள்
வாழும் நபர்கள்
தென் கொரிய ஆண் திரைப்பட நடிகர்கள்
தென் கொரிய ஆண் தொலைக்காட்சி நடிகர்கள்
தென் கொரிய விளம்பர நடிகர்கள்
தென் கொரிய பாடகர்கள்
கல்முளையான்

கல்முளையான் (Caralluma adscendens) என்ற இந்த தாவரம் பூக்கும் தாவர வகையைச் சேர்ந்தது ஆகும். இத்தாவரம் இந்தியா, இலங்கை, அராபியத் தீபகற்பம், சகாரா பாலைவனத்தை உள்ளடக்கிய பகுதிகள் மற்றும் வடக்கு ஆப்பிரிக்கா போன்ற பகுதிகளில் காணப்படுகிறது.

உபயோகம்
இத்தாவரத்தின் பாகங்கள் அனைத்துமே ஏதாவது மருந்துப்பொருளாகவே பயன்படுகிறது. பொதுவாக கிராமப்புறங்களில் இதன் இலைகள் சட்னி, மற்றும் ஊறுகாய்  செய்து பயன்படுத்துகிறார்கள்.

மேற்கோள்

மேலும் பார்க்க
ஆப்பிரிக தாவரங்கள்

பூக்கும் தாவரங்கள்
கீரைகள்
ஊமத்தை

ஊமத்தை (தாவர வகைப்பாடு : Datura stramonium; ஆங்கிலம் :jimson weed, Thorn Apple ) என்பது ஒரு தாவர இனம். இதன் பூவின் பெயர் ஊமத்தம் . இச்செடி மூன்றில் இருந்து ஐந்து அடி நீளம் வளரக்கூடியது. இது பூக்கும் தாவர இனத்தை சேர்ந்தது ஆகும். இதனை ஊமத்தை, உன்மத்தம் என்றும் அழைப்பர். ஊமத்தம் பூ புனல் வடிவில் காணப்படுகிறது. இம்மலர்கள் வெள்ளை, மஞ்சள் மற்றும் கருஞ்சிவப்பு ஆகிய நிறங்களில் காணப்படுகின்றன. இதில் வெள்ளை ஊமத்தை, பொன் ஊமத்தை, கரு ஊமத்தை ஆகிய வகைகளும் காணப்படுகின்றன.

பயன்கள் 
ஊமத்தை இலைச் சாறைக் கொண்டு சித்தமருத்துவத்தில் மத்தன் எண்ணெய் தயாரிக்கப்படுகிறது. இந்த எண்ணையானது வெட்டுக் காயம், படர்தாமரை, சிரங்கு, கரப்பான், அடிபட்டதால் உண்டான வீக்கம், மதுமோகப் புண்கள், நாளவிபாதப் புண்கள் போன்ற வற்றிற்கு வெளிப் பூச்சாக பயன்படுத்தபடுக்றது.

கூவிரம் 
கூவிரம் என்பது சங்ககால மகளிர் குவித்து விளையாடிய மலர்களில் ஒன்று.

கூவிரம் பூவை இக்காலத்தில் ஊமத்தம்பூ என்கின்றனர்.

மேலும் பார்க்க 
சங்ககால மலர்கள்

மேற்கோள்கள் 

குறிஞ்சிப் பாட்டில் வரும் மலர்கள்
மூலிகைகள்‎
இடாதுரா பேரினம்
வேதாளம் (திரைப்படம்)

வேதாளம் (Vedalam) சிவாவின் இயக்கத்தில் அஜித் குமார் நடிப்பில் 2015ஆம் ஆண்டில் வெளியான தமிழ்த் திரைப்படமாகும். அனிருத் ரவிச்சந்திரன் இசையமைத்த இத்திரைப்படம் 2015 தீப ஒளித்திருநாளன்று  வெளியானது. இப்படத்தின் இயக்குநர் சிவா, அஜித் குமார் நடிப்பில் ஏற்கெனவே வெளியான வீரம் திரைப்படத்தை இயக்கியவர் ஆவார். அஜித் குமாரின் ஆரம்பம், என்னை அறிந்தால் திரைப்படங்களை தயாரித்த ஏ. எம். ரத்னம் தயாரித்துள்ளார். இப்படம் 2011-ல் வெளியான மங்காத்தா படத்தின் வசூலை முறியடித்து சாதனை படைத்தது. அதிகார பூர்வ பெயரிடுவதற்கு முன்னதாக இத்திரைப்படம் தல 56 என தற்காலிகமாக பெயரிடப்பட்டு அழைக்கப்பட்டது. இப்படம் வசூல் வேட்டை புரிந்து, விநியோகஸ்தர்களுக்கு 30 சதவிகிதம் வரை லாபம் ஈட்டி பிரம்மாண்ட வெற்றியைப் பெற்றது.

நடிகர்கள் 

 அஜித் - கணேஷ்/ வேதாளம் 
 சுருதி ஹாசன் - சுவேதா 
 லட்சுமி மேனன் - தமிழ்
 அஸ்வின் - அர்ஜுன்
 சூரி - லக்ஷ்மி தாஸ்
 கபீர் துகான் சிங் - அபினய்
 ராகுல் தேவ் - ரத்னா பாய்
 அனிகெத் சவுகான்- அனிகெத் 
 வித்யுலேகா ராமன் 
 பாலா சரவணன்
 சுவாமிநாதன்
 ராஜேந்திரன் - "கொல்கத்தா" காளி
 மயில்சாமி
 வாசு விக்ரம்
 கோவை சரளா
 மன்சூர் அலி கான்
 நாகிநீது
 ஜாஸ்பர்
 ரமேஷ் திலக்
 யோகி பாபு
 மீரா கிருஷ்ணன்

பாடல்கள் 
அனிருத் ரவிச்சந்திரன் இசையமைத்த இத்திரைப்படத்தின் பாடல்கள் ஒலிபரப்பு உரிமையை சோனி மியூசிக் நிறுவனம் வாங்கியது.

மேற்கோள்கள்

வெளி இணைப்புகள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
இத்தாலியில் படமாக்கப்பட்ட திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
சுருதி ஹாசன் நடித்த திரைப்படங்கள்
சூரி நடித்த திரைப்படங்கள்
யோகி பாபு நடித்த திரைப்படங்கள்
கோவை சரளா நடித்த திரைப்படங்கள்
தம்பி ராமையா நடித்த திரைப்படங்கள்
மன்சூர் அலி கான் நடித்த திரைப்படங்கள்
ஆஃபினியம் நாற்புரோமைடு

ஆஃபினியம் நாற்புரோமைடு (Hafnium tetrabromide) என்பது HfBr4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆஃபினியத்தின் சேர்மங்களில் பரவலாகக் காணப்படும் புரோமைடு ஆஃபினியம் நாற்புரோமைடு ஆகும். நிறமற்று எதிர்காந்தப் பண்புடன் காணப்படும் இச்சேர்மம் ஈரப்பதத்தால் பாதிக்கப்படும் தன்மை கொண்ட திண்மமாக உள்ளது மற்றும் வெற்றிடத்தில் பதங்கமாகிறது. சிர்க்கோனியம் நாற்புரோமைடின் மூலக்கூறு வடிவமைப்பையே இதுவும் கொண்டுள்ளது. ஆஃபினியம் நாற்குளோரைடின் பலபடியாகும் தன்மை அமைப்பிலிருந்து வேறுபட்டு நான்முக ஆஃபினியம் மையங்களுடன் தோற்றமளிக்கிறது.

மேற்கோள்கள் 

புரோமைடுகள்
ஆஃபினியம் சேர்மங்கள்
உலோக ஆலைடுகள்
சிப்ளூண் தொடருந்து நிலையம்

சிப்ளூண் தொடருந்து நிலையம், இந்திய இரயில்வேயின் நிர்வாகத்துக்கு உட்பட்ட தொடர்வண்டி நிலையம் ஆகும். இது மகாராஷ்டிராவின் ரத்னகிரி மாவட்டத்திலுள்ள சிப்ளூணில் உள்ளது.

வண்டிகள்

சான்றுகள்

இணைப்புகள்

மேற்கோள்கள்

ரத்னகிரி மாவட்டம்
இந்தியத் தொடருந்து நிலையங்கள்
ரவிக்குமார் ராஜேந்திரன்

ரவிக்குமார் ராஜேந்திரன் (வயது 29) என்பவர் ஒரு தமிழ் திரைப்பட இயக்குநர். குறும் படங்கள் இயக்கத்தின் மூலம் திரைப்பட இயக்குநராக வளர்ந்தவர். கலைஞர் தொலைக்காட்சியில் நடத்தப்படும் பிரபலமான நாளைய இயக்குநர் நிகழ்ச்சியில் இறுதிப் போட்டிவரை வந்து பரிசுபெற்றவர். சூது கவ்வும் திரைப்படத்தில் இணை இயக்குநராக இருந்தார். தமிழின் முதல் கால யந்திர கதையான இன்று நேற்று நாளை படத்தின் மூலம் இயக்குநராக அறிமுகமானார்.

மேற்கோள்கள் 

தமிழ்த் திரைப்பட இயக்குநர்கள்
வாழும் நபர்கள்
திருப்பூர் மாவட்ட நபர்கள்
இலித்தியம் புரோமைடு

இலித்தியம் புரோமைடு (Lithium bromide) என்பது LiBr என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இலித்தியமும் புரோமினும் சேர்ந்து உருவாகும் இச்சேர்மத்தின் அதிகமான நீர் உறிஞ்சும் திறனைக் கொண்டிருப்பதால் இது பல குளிர் சாதானக் கருவிகளில் பயன்படுத்தப்படுகிறது.

தயாரிப்பும் பண்புகளும் 
இலித்தியம் கார்பனேட்டுடன் ஐதரோ புரோமிக் அமிலத்தைச் சேர்த்து வினைப்படுத்துவதால் இலித்தியம் புரோமைடைத் தயாரிக்கலாம். இவ்வுப்பு மற்ற கார உலோக புரோமைடுகள் போலில்லாமல் பல படிக வடிவ நீரேற்றுகளாக உருவாகிறது . இலித்தியம் புரோமைடின் நீரிலி வடிவம் சோடியம் குளோரைடு போல கனசதுர படிகங்களாக உருவாகிறது.

இலித்தியம் ஐதராக்சைடு மற்றும் ஐதரோபுரோமிக் அமிலம் ( ஐதரசன் புரோமைடின் நீர்க் கரைசல்) ஆகியன தண்ணீர் முன்னிலையில் இலித்தியம் புரோமைடை வீழ்படிவாக்குகின்றன.

LiOH + HBr → LiBr + H2O

பயன்கள் 
குளிர் சாதானக் கருவிகளில் ஈரம் உலர்த்தியாக இலித்தியம் புரோமைடு பயன்படுத்தப்படுகிறது. இவ்வுப்புகளை நீருடன் சேர்த்து உட்கவர் குளிர்விப்பிகளில் பயன்படுத்துகிறார்கள். தவிர இவை கரிம தொகுப்பு வினைகளில் வினைப்பொருட்களாகப் பயன்படுத்தப்படுகின்றன. உதாரணமாக இது சில மருந்துகளுடன் கூட்டு விளைபொருளாக  மீள்நிகழ் வினையுடன் உருவாகிறது.

மருத்துவப் பயன்கள் 
ஆரம்பகால 1990 களில் இலித்தியம் புரோமைடு தூக்க மருந்தாகப் பயன்படுத்தப்பட்டது. பின்னர் 1940 களில் இந்தப்பயன்பாடு குறைந்து போனது. ஏனெனில், உப்புக்கு மாற்றாக இதைப் பயன்படுத்திய சில இதய நோயாளிகள் பிறகு இறந்து போனார்கள்.

இலித்தியம் கார்பனேட்டு மற்றும் இலித்தியம் குளோரைடு உப்புகள் போல இதுவும் இருமுனைக் கோளாறுகளுக்குப் பயன்படுத்தப்படுகிறது.
ஒரு நாளைக்கு 225 மில்லி கிராம் இலித்தியம் புரோமைடு  கொடுத்துவந்தால் புரோமியம் நோய்க்கு ஆளாக நேரிடும்.

தீங்குகள் 
இலித்தியம் உப்புகள் அரிப்புத்தன்மையும் உளவியல் சார்ந்த நோய்களுக்கு காரணமாகவும் இருக்கின்றன. இலித்தியம் புரோமைடு உப்பானது நீரில் கரையும் போது வெப்பத்தை வெளிப்படுத்துகிறது. ஏனெனில் இது, கரைசலின் எதிர் உள்ளுறை வெப்பத்தைக் கொண்டுள்ளது.

மேற்கோள்கள்

வெளி இணைப்புகள் 
 

புரோமைடுகள்
இலித்தியம் சேர்மங்கள்
உலோக ஆலைடுகள்
தூக்க மருந்துகள்
பாறை உப்பு படிகக் கட்டமைப்பு
டயானா (தொன்மவியல்)

டயானா (Diana) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். கிரேக்கத் தொன்மவியலில் இவருக்கு ஒப்பானவர் ஆர்ட்டெமிசு ஆவார். இவர் வேட்டை, சந்திரன், மரக்காடுகள் மற்றும் பிறப்பிற்கான கடவுள் ஆவார். டெலோ எனும் தீவில் இவருடைஅய் சகோதரரான அப்பல்லோவுடன் இவர் பிறந்தார்.

மேற்கோள்கள்

வெளி இணைப்புகள்
 Landscape with Diana and Callisto painting
 Diana and her Nymphs painting

உரோமத் தொன்மவியல்
உரோமைக் கடவுள்கள்
லாக்கீட் மார்ட்டின்

லாக்கீட் மார்டின் (Lockheed Martin) விண்வெளி, ஆயுதங்கள் தயாரிப்பு மற்றும் பாதுகாப்பு துறையில் ஈடுபட்டுள்ள ஒரு அமெரிக்க தொழில்நுட்ப நிறுவனமாகும். இது மார்ச் 1995 இல் மார்ட்டின் மரியெட்டா மற்றும் லாக்கீட் நிறுவனங்கள் ஒன்றிணைந்ததன் மூலம் உருவாக்கப்பட்டது. வாசிங்டன் அருகே மேரிலாந்தில் உள்ள பெதெசுதாவில் இதன் தலைமையகம் உள்ளது. சனவரி 2022 நிலவரப்படி, இந்த நிறுவனத்தில் உலகம் முழுவதும் சுமார் 60,000 பொறியாளர்கள் மற்றும் விஞ்ஞானிகள் உட்பட ஏறத்தாழ 115,000 பணியாளர்களைக் கொண்டுள்ளது.

லாக்கீட் மார்ட்டின் பாதுகாப்பு மற்றும் தொழில்நுட்பத் துறையில் உள்ள மிகப்பெரிய நிறுவனங்களில் ஒன்றாகும். 2014 நிதியாண்டிற்கான வருவாயின் அடிப்படையில் இது உலகின் மிகப்பெரிய பாதுகாப்பு ஒப்பந்ததாரர் ஆகும். 2013 இல், நிறுவனத்தின் வருவாயில் 78% இராணுவ தளவாடங்கள் விற்பனையில் இருந்து வந்தது. அமெரிக்க அரசாங்க ஒப்பந்ததாரர்களின் பட்டியலில் முக்கியமான நிறுவனமான லாகிக்கீட் அமெரிக்காவின் பாதுகாப்புத் துறையின் நிதி ஒதுக்கீட்டில் ஏறத்தாழ 10% நிதியைப் பெற்றது.

இந்த நிறுவனத்தின் ஆண்டு வருமானத்தில் பாதி அமெரிக்காவின் பாதுகாப்புத் துறைக்கு தளவாடங்கள் விற்பதில் மூலம் பெறப்படுகின்றது. இந்த நிறுவனம் மற்ற அமெரிக்க அரசு நிறுவனங்கள் மற்றும் துறைகளான அமெரிக்காவின் எரிசக்தி துறை மற்றும் தேசிய வனறிவியல் மற்றும் விண்வெளி நிர்வாகம் (நாசா) ஆகியவற்றுடனும் ஒப்பந்தங்களைக் செய்துள்ளது.

லாக்கீட் மார்ட்டின் வானறிவியல், ஏவுகணைகள், சுழல் அமைப்புகள் மற்றும் வின்வெளி ஆகிய நான்கு வணிகப் பிரிவுகளாக செயல்படுகிறது.  இந்த நிறுவனம் சி-130 ஜே சூப்பர் ஹெர்குலிஸ் மற்றும் எப்-35 போன்ற இராணுவப் போக்குவரத்து மற்றும் சண்டை வானூர்திகளைத் தயாரிக்கின்றது. இது பிற நாடுகளுக்கும் ஏற்றுமதி செய்யப்படுகின்றது.இந்த நிறுவனம் சுகாதார அமைப்புகள், அணுசக்தி மற்றும் எரிசக்தி துறைகளிலும் முதலீடு செய்கிறது.

மேற்கோள்கள்

1995 நிறுவனங்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
அலைவரைவி

அலைவரைவி ( kymograph ) என்பது ஒரு வரைபடத்தின் மூலம் நேரத்தின் அடிப்படையில் இடவெளி நிலைபாட்டை வரைகின்ற சாதனம் ஆகும். சுருக்கமாகச் சொல்வதென்றால் இக்கருவியை ஒர் அலையெழுதி என்றும் கூறலாம். இவ்வரைபடத்தில் இடவெளி அச்சானது நேரத்தைக் காட்டுகிறது. பொதுவாக இச்சாதனத்தின் அமைப்பு, காகிதத்தால் மூடப்பட்ட  சுழல்உருளியின் மீது ஓர் எழுத்தாணி முன்னும் பின்னுமாக நகர்வது போல் அமைக்கப்பட்டுள்ளது. இவ்வெழுத்தாணி ஒரு நிகழ்வில் உணரப்பட்ட இயக்க அல்லது அழுத்த மாற்றங்களை நகர்ந்து பதிவுசெய்கிறது.

1840 ஆம் ஆண்டு கார்ல் லுட்விக் என்ற செருமானிய உடற்செயலியல் வல்லுநர் இச்சாதனத்தைக் கண்டறிந்தார். முதன்முதலில் இச்சாதனம் இரத்த அழுத்தத்தை ஊடுருவி கண்காணிக்க பயன்படுத்தப்பட்டது. பின்னர் மருத்துவத் துறையில் பல்வேறு வகையான பயன்பாடுகளுக்கு உபயோகிக்கப்படுகிறது. உடலியக்கத்தில் நிகழும் தசைச்சுருக்க மாற்றங்கள் அல்லது பேச்சொலி உட்பட நிகழும் பிற செயல்முறைகளை அளவிடுவது இச்சாதனத்தின் முதன்மையான பயனாகும். இவை தவிர வளிமண்டல அழுத்தத்தை அளவிடல், இசைக் கவைகளின் அதிர்வுகளை அளவிடல் மற்றும் நீராவி இயந்திரத்தின் செயல்பாட்டை அளவிடல் போன்ற செயல்பாடுகளுக்கும் அலைவரைவி பயன்படுத்தப்படுகிறது.

மேற்கோள்கள் 

மருத்துவக் கருவிகள்
காணொளிக் கோப்பு உள்ள கட்டுரைகள்
மருத்துவப் படிமவியல்
பென்சைல் பொட்டாசியம்

பென்சைல் பொட்டாசியம் (Benzyl potassium ) என்பது C6H5CH2K. என்ற மூலக்கூற்று வாய்ப்பாடு கொண்ட கரிம பொட்டாசியம் சேர்மமாகும். ஆரஞ்சு நிறத்தில் திண்மமாக காணப்படும் இச்சேர்மம் ஐதரோ கார்பன் கரைப்பான்களுடன் மட்டும் ஒரு வலிமையான காரமாகச் செயல்படுகிறது. P – தொலைல் சோடியம் வழியாக இருபடி நிலைகளில் உலோக ஈனிமாற்ற வினையின் மூலம் பென்சைல் பொட்டாசியம் தயாரிப்பதே அசலான தயாரிப்பு முறையாகும்:

(CH3C6H4)2Hg  +  2 K   →   2 CH3C6H4K   +  Hg 
CH3C6H4K    →   KCH2C6H5

தற்கால நவீனமுறைகளில், பியூட்டைல் இலித்தியம், பொட்டாசியம் முப்-பியூட்டாக்சைடு மற்றும் தொலுயீன் சேர்ந்த தொகுப்பு வினை பயன்படுத்தப்படுகிறது . பொட்டாசியம் உப்புகளைத் தயாரிக்க உதவும் வலிமையான காரமாக ஒட்டாசியம் ஐதரைடையும் பயன்படுத்தமுடியும். பென்சைல் பொட்டாசியம் மூலக்கூறு நிலையில் காணப்படுவதால் வினையில் வேகமாகச் செயல்படும் வாய்ப்பைப் பெறுகிறது.

மேற்கோள்கள் 

பொட்டாசியம் சேர்மங்கள்
பென்சைல் சேர்மங்கள்
சிவகங்கை மாவட்டத்திலுள்ள கல்வி நிலையங்கள்

சிவகங்கை மாவட்டத்திலுள்ள கல்வி நிலையங்கள் என்பது தமிழகத்தின் சிவகங்கை மாவட்டத்தில் செயல்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.

பல்கலைக்கழகங்கள் 
 அழகப்பா பல்கலைக்கழகம், காரைக்குடி

கல்லூரிகள்

கலை அறிவியல் கல்லூரிகள் 
 அரசினர் மகளிர் கலைக் கல்லூரி, சிவகங்கை
 அழகப்பா அரசினர் கலைக் கல்லூரி, காரைக்குடி
 ஆறுமுகம் பிள்ளை சீதை அம்மாள் கல்லூரி, சிவகங்கை
 ஆனந்தா கல்லூரி, தேவகோட்டை
 இதயா மகளிர் கல்லூரி, சிவகங்கை
 இராமசாமி தமிழ்க் கல்லூரி, காரைக்குடி
 கணபதி சீதை அம்மாள் கல்லூரி, மானாமதுரை 
 ஶ்ரீ சாரதா நிக்கேதன் மகளிர் கலை அறிவியல் கல்லூரி சிவகங்கை 
 சிறீ சேவுகன் அண்ணாமலை கல்லூரி, தேவகோட்டை 
 சீதாலட்சுமி ஆச்சி மகளிர் கல்லூரி, சிவகங்கை 
 டாக்டர். ஆர். ஆர். கலை அறிவியல் கல்லூரி, காளையார் கோயில் 
 டாக்டர். ராமநாதன் உமையைாள் மகளிர் கல்லூரி, காரைக்குடி
 டாக்டர். ஜாகீர் உசேன் கல்லூரி, சிவகங்கை
 மதுரை சிவகாசி நாடார்கள் மகளிர் கல்லூரி, சிவகங்கை
 மாதா கலை அறிவியல் கல்லூரி, மானாமதுரை 
 மன்னர் துரைசிங்கம் அரசினர் கலைக் கல்லூரி, சிவகங்கை 
 வி. எசு. சிவலிங்கம் அரசினர்  கலைக் கல்லூரி, சிவகங்கை

பொறியியல் கல்லூரிகள் 
 அழகப்ப செட்டியார் பொறியியல் மற்றும் தொழில்நுட்பக் கல்லூரி, காரைக்குடி
 மத்திய மின் வேதியியல் ஆய்வு மையம், காரைக்குடி
 கே எல் என் பொறியியல் கல்லூரி
 கே. எல். என். தகவல் தொழில்நுட்ப கல்லூரி
 பொறியியல் மற்றும் தொழில்நுட்ப மதுரை நிறுவனம், மானாமதுரை
 பாண்டியன் சரஸ்வதி யாதவ் பொறியியல் கல்லூரி, சிவகங்கை
 பண்ணை பொறியியல் மற்றும் தொழில்நுட்பக் கல்லூரி, சிவகங்கை
 சிறீ ராஜராஜன் பொறியியல் மற்றும் தொழில்நுட்பக் கல்லூரி, காரைக்குடி
 செயின்ட் மைக்கேல் பொறியியல் மற்றும் தொழில்நுட்ப கல்லூரி, காளையார் கோயில்
 காரைக்குடி தொழில்நுட்ப நிறுவனம், காரைக்குடி
 காரைக்குடி மேலாண்மை நிறுவனம், காரைக்குடி

மருத்துவக் கல்லூரிகள் 
 சிவகங்கை மருத்துவக் கல்லூரி மற்றும் மருத்துவமனை

பல்தொழில் நுட்பப் பயிலகம்

பள்ளிகள்

அரசு பள்ளிகள் 
 அரசினர் மேல்நிலைப்பள்ளி, அனுமந்தக்குடி
 அரசினர் மேல்நிலைப்பள்ளி, கண்ணங்குடி
 அரசு உயர்நிலைப் பள்ளி, புளியால்

 நகராட்சி உயர்நிலைப்பள்ளி, தேவகோட்டை
 அரசு உயர்நிலைப் பள்ளி, முப்பையூர்

அரசு உதவிபெறும் பள்ளிகள் 
 தே பிரித்தோ மேனிலைப்பள்ளி, தேவகோட்டை
 தூய மரியன்னை பெண்கள் மேனிலைப்பள்ளி, தேவகோட்டை
 தூய ஜான் பெண்கள் மேனிலைப்பள்ளி, தேவகோட்டை
 பெத்தாள் ஆச்சி பெண்கள் மேனிலைப்பள்ளி, தேவகோட்டை
 புனித ஜோசப் நடுநிலைப்பள்ளி, இராம்நகர்
 நகரத்தார் சிறீ மீனாட்சி வித்யாலய பரிபாலன சங்க மேனிலைப் பள்ளி (என். எஸ். எம். வி. பி. எஸ். மேனிலைப் பள்ளி), தேவகோட்டை

தனியார் பள்ளிகள்  
 வைரம் குரூப் மேனிலைப் பள்ளி, தேவகோட்டை
 இன்பண்ட் ஜீசஸ் மெட்ரிக் மேனிலைப் பள்ளி,தேவகோட்டை
 புனித ஜோசப் மெட்ரிக் மேனிலைப்பள்ளி

மேற்கோள்கள்
அகிலா கிசோர்

அகிலா கிசோர், தமிழ், கன்னடத் திரைப்படங்களில் நடித்துவரும் இந்தியத் திரைப்பட நடிகையாவார். 2013ஆம் ஆண்டு கன்னடத் திரைப்படமான பாதே பாதேவில் நாயகியாக அறிமுகமானார்.  2014ஆம் ஆண்டு, கதை திரைக்கதை வசனம் இயக்கம் திரைப்படத்தில் நடித்ததற்காகப் பெரிதும் பேசப்பட்டார்.

நடிப்பு 
கணிப்பொறிப் பொறியியலில் இளங்கலைப் பட்டம் பெற்ற பிறகு, அழகுக்கலை நிறுவனங்களில் மாதிரியாகப் பணிபுரியத் துவங்கினார்.

பெமினா மிஸ் இந்தியா பெங்களூர் 2013 விருதை வென்ற பிறகு, பாதே பாதே என்ற கன்னடத் திரைப்படத்தில் நாயகியாக அறிமுகமானார்.
அதன்பிறகு இரா. பார்த்திபன் இயக்கத்தில் வெளியான கதை திரைக்கதை வசனம் இயக்கம் திரைப்படத்தில் நடித்தார். இத்திரைப்படத்தில் இவருடைய நடிப்பிற்குப் பெரிதும் வரவேற்பு கிடைத்தது. அதனுடைய அடுத்த பாகத்திலும் நடிக்க ஒப்பந்தத்தில் கையொப்பமிட்டுள்ளார்.

2015ஆம் ஆண்டு சூன் மாதத்தில் வெளியான சந்தானத்தின், இனிமே இப்படித்தான் திரைப்படத்திலும் இவர் நடித்துள்ளார். இவர் நடித்த காலபைரவா, பாய்ஸ், ஆகிய இரண்டு கன்னடத் திரைப்படங்கள் 2015ஆம் ஆண்டு வெளியாக உள்ளன.

திரைப்படங்கள்

மேற்கோள்கள்

வெளி இணைப்பு 
 

1990 பிறப்புகள்
வாழும் நபர்கள்
1989 பிறப்புகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
எம். ஏ. எம். மகரூப்

முகம்மது அப்துல்லா முகம்மது மகரூப் (; பிறப்பு: 25 ஏப்பிரல் 1957; சின்ன மகரூப் எனவும் அழைக்கப்படுகிறார்.) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

ஆரம்பகால வாழ்க்கை 
மகரூப் 25 ஏப்பிரல் 1957இல் பிறந்தார். இவர் இலங்கை நாடாளுமன்ற உறுப்பினரான இம்ரான் மகரூப்பின் உறவினர் ஆவார்.

அரசியல் வாழ்க்கை 
மகரூப் ஐக்கிய தேசியக் கட்சியின் வேட்பாளராக திருகோணமலை மாவட்டத்தில் 2000 நாடாளுமன்ற தேர்தலில் போட்டியிட்டார். நாடாளுமன்றத்திற்கும் தெரிவானார். இவர் ஐக்கிய தேசிய முன்னணியின் வேட்பாளராக 2001 நாடாளுமன்ற தேர்தலில் மறு தடவை போட்டியிட்டார். மகரூப் சிறீலங்கா முஸ்லிம் காங்கிரசுவின் வேட்பாளராக2004 நாடாளுமன்ற தேர்தலில் போட்டியிட்டார். ஆனால் சிறீலங்கா முஸ்லிம் காங்கிரஸ் வேட்பாளர்கள் மத்தியில் நான்காவதாக வந்த பிறகு மீண்டும் போட்டியிட்டு தோற்றார்.

மகரூப் 2008 மே 10இல் நடைபெற்ற 1வது கிழக்கு மாகாணசபைத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு வெற்றி பெற்று மாகானசபை உறுப்பினரானார். மகரூப் ஐக்கிய தேசிய முன்னணியின் வேட்பாளராக 2012 கிழக்கு மாகாணசபைத் தேர்தலில் போட்டியிட்டார். ஆனால் ஐக்கிய தேசிய முன்னணி வேட்பாளர்கள் மத்தியில் இரண்டாவதாக வந்த பிறகு மீண்டும் போட்டியிட்டு தோற்றார். இவர் 2012 இலங்கை மாகாண சபைத் தேர்தலில் போட்டியிட்டு தோல்வியடைந்தனர்.

மகரூப் நல்லாட்சிக்கான ஐக்கிய தேசிய முன்னணியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 35,456 விருப்பு வாக்குகள் பெற்று நாடாளுமன்றத்திற்குத் தெரிவானார்.

அரசியல் வரலாறு

வாழ்க்கைக் குறிப்பு 
மகரூப் 25 ஏப்பிரல் 1957ல் பிறந்தார். இவர் ஹிஜ்ரா வீதி, கிண்ணியாவில் வசிக்கிறார்.

மேற்கோள்கள் 

1957 பிறப்புகள்
வாழும் நபர்கள்
இலங்கை அரசியல்வாதிகள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
கிழக்கு மாகாண சபை உறுப்பினர்கள்
திருகோணமலை மாவட்ட நபர்கள்
ஐக்கிய தேசியக் கட்சி அரசியல்வாதிகள்
சிறீலங்கா முசுலிம் காங்கிரசு அரசியல்வாதிகள்
இலங்கை முசுலிம்கள்
இலங்கை முசுலிம் அரசியல்வாதிகள்
இலங்கைத் தொழிலதிபர்கள்
இருபத்தொராம் நூற்றாண்டு இலங்கை அரசியல்வாதிகள்
கால்கா தொடருந்து நிலையம்

கால்கா தொடருந்து நிலையம் (KLK), அரியானா மாநிலத்தின் பஞ்சகுல மாவட்டத்திலுள்ள கால்காவில் உள்ளது. இந்த நிலையம் இந்திய இரயில்வேயின் வடக்கு ரயில்வே மண்டலத்துக்கு உட்பட்டது. இது தில்லி - கால்கா வழித்தடத்தில் உள்ளது.

தொடர்வண்டிகள்

 கால்கா − புது தில்லி சதாப்தி விரைவுவண்டி
 கால்கா − தில்லி சராய் ரோகில்லா ஹிமாலயன் குயின்
 கால்கா − ஹாவ்டா கால்கா மெயில்

காண்க
கால்கா-சிம்லா தொடர்வண்டிப்பாதை

இணைப்புகள்
 நிலையத்தைப் பற்றிய விவரங்கள் - இந்தியரயிலின்போ.காம் தளம்

இந்தியத் தொடருந்து நிலையங்கள்
அரியானாவில் போக்குவரத்து
மக்னீசியம் அயோடைடு

மக்னீசியம் அயோடைடு (Magnesium iodide) என்பது MgI2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மத்தின் பல்வேறு நீரேற்றுகள் MgI2(H2O)x என்ற பொதுவாய்ப்பாட்டால் குறிக்கப்படுகின்றன. இவ்வகை அயனி ஆலைடு உப்புகள் யாவும் நீரில் நன்றாகக் கரையக்கூடியனவாக உள்ளன.

பயன்கள் 
சில வனிக உபயோகங்களுக்கு மக்னீசியம் அயோடைடு பயன்பட்டாலும் பிரதானமாக இதை கரிமத் தொகுப்பு வினைகளில் பயன்படுத்த இயலும்.

தயாரிப்பு 
மக்னீசியம் ஆக்சைடு, மக்னீசியம் ஐதராக்சைடு மற்றும் மக்னீசியம் கார்பனேட்டு ஆகியவற்றை ஐதரோ அயோடிக் அமிலத்துடன் வினைபுரியச் செய்து மக்னீசியம் அயோடைடைத் தயாரிக்கலாம்.
MgO + 2 HI  →  MgI2 + H2O
Mg(OH)2 + 2 HI  →  MgI2 + 2 H2O
MgCO3 + 2 HI  →  MgI2 + CO2 + H2O

வினைகள் 
ஐதரசன் சூழலில் உயர் வெப்ப நிலையில் மக்னீசியம் அயோடைடு நிலைப்புத் தன்மையுடன்  உள்ளது, ஆனால் சாதாரண வெப்பநிலையில் காற்றில் சிதைவடைந்து தனிமநிலை அயோடினை வெளியேற்றி பழுப்பு நிறமாக மாறுகிறது. காற்றில் சூடாக்கும் போது மக்னீசியம் அயோடைடு முழுவதுமாகச் சிதைவடைந்து மக்னீசியம் ஆக்சைடாக
மாறுகிறது.

தூளாக்கப்பட்ட தனிமநிலை அயோடினுடன் மக்னீசியம் உலோகத்தைச் சேர்த்து வினைப்படுத்துவதாலும் மக்னீசியம் அயோடைடை தயாரிக்க முடியும். நீரற்ற மக்னீசியம் அயோடைடைத் தயாரிக்க வேண்டுமெனில் வினையானது உலர் சூழ்நிலையில் நடைபெற வேண்டும். மற்றும் உலர் இருயெத்தில் ஈதர் கரைப்பானாகப் பயன்படுத்தப்பட்டிருக்க வேண்டும்.

பெய்லிசு இல்மான் வினையில் வைனைல் சேர்மங்களைத் தயாரிக்க மக்னீசியம் அயோடைடு பயன்படுகிறது.

மேற்கோள்கள் 

அயோடைடுகள்
மக்னீசியம் சேர்மங்கள்
கார மண் உலோக ஆலைடுகள்
நீர் ஈர்க்கும் பொருட்கள்
நண்டு உண்ணும் குரங்கு

நண்டு உண்ணும் குரங்கு அல்லது  நீண்ட வால் குரங்கு (ஆங்கிலம்: crab-eating macaque அல்லது long-tailed macaque) தென்கிழக்கு ஆசியாவில் காணப்படும் ஒரு வகை குரங்கு ஆகும். இதற்கு நீண்ட நெடிய வரலாறும் உண்டு;இது விவசாயப் பூச்சிகளோடும்,சில கோவில்களில் புனித சின்னமாகவும், மேலும் சமீபத்தில் மருத்துவ ஆராய்ச்சிகளில்  ஆய்வுப்பொருளாகவும் காணப்படுகிறது. நண்டு உண்ணும் குரங்குகளின் பிரிவு பெண் குரங்கின் ஆதிக்கத்துடன் தாய்வழி மரபை பின்பற்றும் வம்சமாக உள்ளது, மற்றும் ஆண் குரங்கு பருவ வயதினை அடைந்துவிட்டால் குழுவை விட்டுச் சென்றுவிடும். மனித இனப்பெருக்கமும், மனிதர்களின் வாழிடமும் குரங்குகளின் வாழியல் இடத்தினை ஆக்கிரமிப்பதால் குரங்குகளின் வாழ்வியல் சூழல் குறைகிறது.

நண்டு உண்ணும் குரங்கு, பெயருக்கேற்றவாறு நண்டுகளை மட்டும் உண்பதில்லை, இவைகள் அனனத்துண்ணி வகையாகும் பல்வேறு விலங்கினங்களையும், தாவரங்களையும் உணவாக உட்கொள்ளும். அதன் உணவுத் தேவையை பொதுவாக பழங்களும், விதைகளுமே 60 – 90%  பூர்த்திசெய்கிறது. தங்கள் உணவுத்தேவைகளை கருவிகளைப் பயன்படுத்தி தாமே பூர்த்திசெய்வதாக மியான்மரிலும் தாய்லாந்திலும் ஆவணப்படுத்தப்பட்டுள்ளது.

சான்றுகள் 

குரங்குகள்
படுக்கையறை

படுக்கையறை என்பது, வீடுகளில் அல்லது பிற வாழிடக் கட்டிடங்களில் அங்கு வாழ்வோர் அல்லது விருந்தினர் தூங்கும் நோக்கத்துக்காக வடிவமைக்கப்பட்ட ஒரு அறையைக் குறிக்கும். வளர்ந்தோரைப் பொறுத்தவரை இது பாலுறவுக்கான ஒரு இடமாகவும் பயன்படுகிறது.

தளவாடங்கள்
தற்காலத்துப் படுக்கையறைகளில் ஒன்று அல்லது இரண்டு கட்டில்கள் இருக்கும். தனியாள் ஒருவருக்கான படுக்கையறையில் ஒற்றைக் கட்டிலும், இருவருக்கான, பொதுவாகக் கணவன் மனைவி இருவருக்குமான படுக்கையறையில் இரட்டைக் கட்டில் எனப்படும் பெரிய அளவான கட்டில் இருப்பது வழக்கம். குழந்தைகள், சிறுவர்களுக்கான படுக்கையறைகளில் தொட்டில்கள் அல்லது சிறிய அளவிலான கட்டில்கள் இருப்பதுண்டு. பழைய காலத்திலும், தற்காலத்தில்கூட பொருளாதார வசதிகள் குறைவாக உள்ளவர்களின் வீடுகளிலும் படுக்கையறைகளில் கட்டில்கள் இல்லாமல் இருப்பதும் உண்டு. இவ்வாறான இடங்களில் பாய்கள் படுப்பதற்குப் பயன்படுகின்றன. இத்தகைய மக்களின் வீடுகளும் சிறியவையாகவே இருப்பதால், படுப்பதற்காகத் தனியான படுக்கையறைகள் இருப்பதைவிட அறைகள் பெரும்பாலும் பல்பயன்பாட்டுக்கு உரியவையாகவே இருப்பது வழக்கம்.

வீட்டில் வாழ்பவர்களின் பொருளாதார வசதியைப் பொறுத்தும், அவர்களுடைய வாழ்க்கை முறை, தேவைகள் போன்றவற்றுக்கு ஒப்பவும் படுக்கையறைகளில் வேறு பல தளவாடங்களும் இருப்பது உண்டு. இது அறையின் அளவைப் பொறுத்தும் மாறுபடக்கூடும். உடைகள் வைப்பதற்கான அலுமாரிகள், ஒப்பனை மேசை, எழுதுவதற்கான மேசையும் நாற்காலியும், இருந்து இளைப்பாறுவதற்கான அல்லது அலவளாவுவதற்கான வசதியான இருக்கைகள் என்பனவும் படுக்கையறையில் இடம்பெறுவது உண்டு.

தனிமைத்தேவை
வீடுகளில் காணப்படும் பல்வேறு வகையான அறைகள் வேறுபட்ட தனிமைத்தேவைகளைக் கொண்டவை. வரவேற்பறை போன்ற அறைகள் குறைவான தனிமைத்தேவையைக் கொண்டவை. ஆனால், படுக்கையறைகள் வீடுகளில் உள்ள மிகக் கூடிய தனிமைத்தேவையைக் கொண்ட அறைகளாக உள்ளன.

மேற்கோள்கள்

கட்டிடக் கூறுகள்
வீடு
தூக்கம்
மக்னீசியம் புளோரைடு

மக்னீசியம் புளோரைடு (Magnesium fluoride) என்பது MgF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இயற்கையில் செல்லைட் என்ற அரிய கனிமமாக மக்னீசியம் புளோரைடு கிடைக்கிறது. வெண்மை நிறத்தில் படிகவுப்பாக இச்சேர்மம் காணப்படுகிறது. பரவலான அலைநீளமுள்ள எல்லா வகை ஒளிகளுக்கும் ஒளிபுகும் ஊடகமாகச் செயல்படுகிறது. வணிகரீதியாக பல்வேறு ஒளியியல் கருவிகளிலும் விண்வெளித் தொலை நோக்கிகளிலும் மக்னீசியம் புளோரைடு பயன்படுகிறது.

தயாரிப்பு மற்றும் அமைப்பு 
மக்னீசியம் ஆக்சைடுடன் அமோனியம் பைபுளோரைடு போன்ற ஐதரசன் புளோரைடு மூலங்களுடன் சேர்த்து வினைப்படுத்துவதால் மக்னீசியம் புளோரைடு தயாரிக்கப்படுகிறது.

MgO  +  (NH4)HF2   →   MgF2  +  NH3  +  H2O

மக்னீசியம் புளோரைடு, தொடர்புடைய இரட்டை இடப்பெயர்ச்சி வினைகளில் பங்கேற்கவும் வாய்ப்புள்ளது.

நாற்கோண இரட்டை ஒளிவரி படிகமாக மக்னீசியம் புளோரைடு படிகமாகிறது. எண்முக Mg2 + மையங்கள் மற்றும்  மூன்று புளோரைடு மைய ஆள்கூறுகள் கொண்ட உரூத்தைல் அமைப்புக்குச் சமமாகத் தோற்றமளிக்கிறது.

பயன்கள்

ஒளியியல் 
பரவலான அலைநீளமுள்ள எல்லா வகை ஒளிகளுக்கும் மக்னீசியம் புளோரைடு ஒளிபுகும் ஊடகமாகச் செயல்படுகிறது. இப்புளோரைடால் செய்யப்பட்ட சன்னல்கள், வில்லைகள் மற்றும் முக்கோணப் பட்டகங்களை புற ஊதா 0.120 மைக்ரோ மீட்டர் (μm) முதல் அகச்சிவப்பு 8.0 மைக்ரோ மீட்டர் வரையிலான வீச்செல்லைவரை பயன்படுத்த முடிகிறது. உயர்தரமான செயற்கை வெற்றிடப் புற ஊதாத்தர மக்னீசியம் புளோரைடு மிகவும் விலை உயர்ந்ததாகும். 2007 ஆம் ஆண்டில் இதனுடைய விலை கிலோவுக்கு 3000 டாலர்கள் ஆகும். ஏனெனில் இது மிகக்குறைவாகவே தயாரிக்கப்படுகிறது. இதற்குப் பதிலாக, வெற்றிடப் புற ஊதாத்தரம் உள்ளதாகக் கருதப்படும் இலித்தியம் புளோரைடும் பயன்படுத்தப்படுகிறது. வெற்றிடப் புற ஊதாத்தரம் சற்றுக் குறைந்த மக்னீசியம் புளோரைடு சிலவேளைகளில் அகச்சிவப்பு ஒளியில் பயன்படுத்தப்படுகிறது. ஆனால் அது கால்சியம் புளோரைடைவிட தரம் குறைந்ததாகக் காணப்படுகிறது. மக்னீசியம் புளோரைடு உறுதியானது மற்றும் நன்றாக மெருகேற்றவும் வேலைப்பாடுகளுக்கும் உகந்தது. ஆனால் இலேசான இருபக்கச் சிதறல் கொண்டது. எனவே சன்னல் அல்லது வில்லைகளின் தளத்துக்குச் செங்குத்தாக பார்வை அச்சு அமையுமாறு வெட்டிக் கொள்ள வேண்டும்.

பொருத்தமான ஒளிவிலகல் எண் 1.37  கொண்ட, மெல்லிய அடுக்கு MgF2  மிகப்பரவலாகப் எதிரொளிப்புத் தடுப்பு பூச்சாகப் பயன்படுத்தப்படுகிறது.  632.8 நானோ மீட்டரில் மக்னீசியம் புளோரைடின் வேடற்று மாறிலியின் மதிப்பு  0.00810 கோணத்துளிகளாகும்.

மேற்கோள்கள்

வெளி இணைப்புகள் 
A java applet showing the effect of MgF2 on a lens 
Infrared windows  at Lawrence Berkeley National Laboratory
National Pollutant Inventory - Fluoride and compounds fact sheet 
Crystran Data Crystran MSDS

புளோரைடுகள்
மக்னீசியம் சேர்மங்கள்
கார மண் உலோக ஆலைடுகள்
ஒளியியல் கருவிகள்
திருப்பட்டூர் பிரம்மபுரீஸ்வரர் கோயில்

திருப்பட்டூர் பிரம்மபுரீஸ்வரர் திருக்கோயில் என்பது தமிழ்நாட்டின் திருச்சிராப்பள்ளி மாவட்டத்தின் திருப்பட்டூர்  என்ற புறநகரில் அமைந்துள்ள ஒரு சிவ பெருமான் திருக்கோயிலாகும். இவ்வூர் திருப்பிடவூர், திருப்படையூர் என்றும் அழைக்கப்பட்டது.  இது ஒரு தேவார வைப்புத்தலமாகும்.

அமைவிடம்
இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.

இறைவன், இறைவி
இங்குள்ள இறைவன் பிரம்மபுரீஸ்வரர். இறைவி பிரம்மநாயகி

வரலாறு

புராணங்கள் கூற்றுப்படி கடவுள் பிரம்மா தான் இவ்வுலகை உருவாக்கியவர். முழுமுதல் கடவுளாகிய நான் தான் சிவனை விட பெரியவன் என்ற அகங்காரம் பிரம்மாவிடம் வந்தது.
இதனால் கோபம் அடைந்த சிவன் பிரம்மாவின் ஐந்தாவது முகத்தை கொய்து அவரது படைத்தல் அதிகாரத்தை நீக்கி சாபம் இட்டார். இச்சாபத்தில் இருந்து விடுபட சிவனை வேண்டி பிரம்மா சிவாலயங்களுக்கு யாத்திரையை தொடங்கினார். அப் புனித யாத்திரையின் போது இத்தலத்திற்கு வந்து 12 சிவ லிங்ககளை பிரதிஷ்டை செய்து பிரம்மபுரீசுரவரை வழிப்பட்டார். பிரம்மாவின் வழிபாட்டால் மகிழ்ந்த சிவன் பார்வதி தேவியின் வேண்டுகோளை ஏற்று மகிழ மரத்தின் கிழ் அவருக்கு தரிசனம் கொடுத்து சாப விமோசனம் கொடுத்தார். பிரம்மா அவரின் படைத்தல் அதிகாரத்தை திரும்பப் பெற்றார். சிவன் பிரம்மாவை வாழ்த்தி அவருக்கு இத்தலத்தில் தனி சந்நிதி உருவாக்கி அருளினார். மேலும் சிவன் இத்தலத்தில் பிரம்மாவின் தலையெழுத்து திரும்ப எழுதப்பட்டதால், பிரம்மாவை தரிசிக்கும் பக்தர்களின் தலையெழுத்தை மாற்றும் படி பிரம்மாவிற்கு உபதேசம் செய்தார். இதனால் திருப்பட்டுர் பிரம்மாவை தரிசித்தால் திருப்பம் ஏற்படும் என்பது மக்களின் நம்பிக்கை.

தலப்பெருமைகள்
இத்தலம் மிகப் பழமையானது. பதஞ்சலி முனிவர் (கி.மு. 150), வியாகிரபாதர் (புலிக்கால் முனிவர்) மற்றும் காசியபர் ஆகியோர் சிவனை தரிசித்து முக்தி அடைந்த தலமாகும்.

கயிலாசநாதர் கோயில்
இத்தலத்தின் வளாகத்தில் அமைந்துள்ள கயிலாசநாதர் திருக்கோயில் காலத்தால் முற்பட்ட கற்றளியாகும். அழகே உருவான இக்கோயிலின் ஆதிதளம் காந்தார அமைப்பில் கட்டப்பட்டுள்ளது. ஆதிதளத்தின் ஒவ்வொரு சுவரும் ஐந்து பத்திகளாகப் பிரிக்கப்பட்டு, ஒடுக்கங்களுடன் அமைந்துள்ளன.

தீர்த்தம்
பிரம்ம தீர்த்தம் -  அம்மனின் ஆலயத்தின் வடப்புறம் உள்ளது. நான்கு அழகிய படித்துறைகளயும்,வற்றாத நன்னிரையும் கொண்டது, இத்தீர்த்ததினால் பிரம்மன் அருள்மிகு ஈஸ்வரனை அர்ச்சித்ததால் பிரம்மதீர்த்தம் என அழைக்கப்படுகிறது.
பகுள தீர்த்தம் - ஆலயத்தின் வடக்குப்பக்கத்தில் சோலைகளுக்கு நடுவே நான்கு படித்துறைகளுடன் கூடிய குளம் ஆகும்.

தேரோட்டம்
இவ்வூரில் ஒவ்வோராண்டும் பங்குனி மாதத்தில் தேரோட்டம் நடைபெறுகிறது.

மேற்கோள்கள்

திருச்சிராப்பள்ளி மாவட்டத்திலுள்ள சிவன் கோயில்கள்‎
தேவார வைப்புத் தலங்கள்
தேராதூன் தொடர்வண்டி நிலையம்

தேராதூன் தொடருந்து நிலையம் (DDN), இந்திய மாநிலமான உத்தராகண்டின் தேராதூன் நகரத்தில் உள்ளது. இது இந்திய இரயில்வேயின்  வடக்கு ரயில்வே மண்டலத்தின் மொராதாபாத் கோட்டத்துக்கு உட்பட்டது.

வண்டிகள்
 தேராதூன் −  புது தில்லி சதாப்தி விரைவுவண்டி
 தேராதூன் − புது தில்லி ஜன சதாப்தி எக்ஸ்பிரஸ்
 தேராதூன் −  தில்லி சராய் ரோகில்லா மசூரி விரைவுவண்டி
 தேராதூன் −  ஹாவ்டா டூன் எக்ஸ்பிரஸ்
 மதுரை தேராதூன் விரைவுவண்டி

இணைப்புகள்
 தேராதூன் தொடர்வண்டி நிலையத்தைப் பற்றி - இந்தியரயிலின்போ.காம் தள்ம்

மேற்கோள்கள்

இந்தியத் தொடருந்து நிலையங்கள்
தேராதூன் மாவட்டம்
சாப்பாட்டறை

சாப்பாட்டறை அல்லது உணவறை (dining room) என்பது வீடுகளில் அல்லது பிற தொடர்பான கட்டிடங்களில் உணவு உட்கொள்வதற்காக வடிவமைக்கப்படும் அறை ஆகும். எல்லா வீடுகளிலும் சாப்பாட்டுக்குத் தனியான அறை இருப்பதில்லை. சில வீடுகளில் சாப்பாட்டு மேசைக்கான இடம் ஒதுக்கப்பட்டிருப்பது உண்டு. பெரிய வீடுகளில் தனியான சாப்பாட்டறை இருக்கும்.

சாப்பாட்டறையும் தொடர்புள்ள பிற பகுதிகளும்
தற்கால வடிவமைப்பு முறைகளின்படி சாப்பாட்டறை வரவேற்பறை அல்லது இருக்கையறையோடு ஒட்டியதாக அல்லது அவற்றுக்கு அருகில் அமைந்திருக்கும். பயன்பாட்டு வசதிக்காக சமையலறையையும் சாப்பாட்டறையுடன் தொடர்புடையதாக அதற்கு அருகில் அமைப்பது வழக்கம். சில சாப்பாடறைகளுக்குத் தொடர்பாக கைகழுவதற்குத் தனியான இடமும், கழிப்பறையும் இருப்பதுண்டு.

சாப்பாட்டறையின் அளவு
சாப்பாட்டறையின் அளவு பொதுவாக சாப்பாட்டு மேசையின் அளவில் தங்கியிருக்கும். ஒரேநேரத்தில் இருந்து சாப்பிடவேண்டியவர்களின் எண்ணிக்கையின் அளவுக்கு ஏற்பவே சாப்பாட்டு மேசையின் அளவு அமையும்.

மேற்கோள்கள்

அறைகள்
வீடு
செருமேனைடு

செருமேனைடு (germanide) என்பது செருமானியமும்  மின்னேர் தனிமம் ஒன்றும் இணைந்த ஓர் இரட்டைச் சேர்மம் ஆகும். செருமேனைடு வரிசைச் சேர்மங்கள் யாவும் அதனுடன் தொடர்புடைய சிலிசைடுகளுடன் இணைவதற்கு வழக்கமாக பின்பற்றும் இணைதிறன் விதிகளைப் பின்பற்றுவதில்லை. கார உலோகங்கள் மற்றும்  காரமண் உலோகங்களின் செருமேனைடுகள் அமிலம் மற்றும் தண்ணீரால் உடனடியாகச் சிதைக்கப்பட்டு செருமேனியம் ஐட்ரைடுகளைத் தருகின்றன. பெரும்பாலான  தாண்டல் உலோகங்களின் செருமேனைடுகள் அமிலங்கள் மற்றும் காரங்களின் செயல்பாட்டைத் தடுக்கின்றன. பகுதிப் பொருட்களை உருகுதல் அல்லது அழுத்தத்துடன் வெப்பப்படுத்தல் முறைகளின் மூலம் செருமேனைடுகள் உற்பத்தி செய்யப்படுகின்றன.

மேற்கோள்கள் 

செருமேனியம் சேர்மங்கள்
எதிர்மின் அயனிகள்
செருமேனைடுகள்
கைத்தல் மாவட்டம்

கைத்தல் மாவட்டம், இந்திய மாநிலமான அரியானாவில் உள்ளது..

கிராமங்கள்
இந்த மாவட்டத்தில் உள்ள கிராமங்களின் பெயர்களைக் கீழே காண்க.

சான்றுகள்

அரியானாவின் மாவட்டங்கள்
இலித்தியம் சல்பைடு

இலித்தியம் சல்பைடு (Lithium sulfide) என்பது  Li2S. என்ற மூலக்கூற்று வாய்ப்பாடு கொண்ட கனிம வேதியல் சேர்மமாகும். புளோரைட்டு எதிர் நோக்குருவில் இது படிமகாகிறது என்றும் (Li+)2S2−. அயனிகளால் ஆனதொரு உப்பு என்றும் இச்சேர்மம் விவரிக்கப்படுகிறது. மஞ்சள் நிறத் திண்மமாகவும் வெண்மை நிறத்தில் நீர் உறிஞ்சும் துகளாகவும் இது உருவாகிறது. காற்றில் எளிதாகச் சிதைவடைந்து அழுகிய முட்டையின் நாற்றம் கொண்ட ஐதரசன் சல்பைடை வெளியிடுகிறது.

தயாரிப்பு 
நீரற்ற அமோனியா சூழலில்
இலித்தியத்துடன் கந்தகத்தை  சேர்த்து வினைப்படுத்துவதால் இலித்தியம் சல்பைடு உருவாகிறது. 

2 Li + S  →  Li2S

 நான்கைதரோபியூரானில்கரையக்கூடிய இலித்தியம் சல்பைடின் மூவெத்தில்போரேன் கூட்டுவிளைபொருளை மீஐதரைட்டு கொண்டு தயாரிக்க முடியும்.

பயன்கள் 
இலித்தியம் சல்பைடை, இலித்தியம் – கந்தகம் மின்கலன்களில் பயன்படுத்த இயலும்.

மேற்கோள்கள்

வெளி இணைப்புகள் 
 Lithium Sulfide

இலித்தியம் சேர்மங்கள்
சல்பைடுகள்
புளோரைட்டு படிகக் கட்டமைப்பு
ஆக்சிசன் புளோரைடு

ஆக்சிசன் புளோரைடு (oxygen fluoride) என்பது ஆக்சிசன் மற்றும் புளோரின் ஆகிய வேதித் தனிமங்கள் மட்டும் ஒன்று சேர்ந்து உருவாகும் சேர்மமாகும். மூன்று வகையான சேர்மங்கள் அறியப்படுகின்றன.:

மேற்கோள்கள்

இவற்றையும் காண்க 
 குளோரின் ஆக்சைடு
 புரோமின் ஆக்சைடு
 அயோடின் ஆக்சைடு

வெளி இணைப்புகள் 
National Pollutant Inventory - Fluoride and compounds fact sheet 

ஆக்சிசன் சேர்மங்கள்
புளோரைடுகள்
அலோக ஆலைடுகள்
சால்கோ ஆலைடுகள்
ஆக்சிசன் புளோரைடுகள்
நைட்ரசன் முப்புரோமைடு

நைட்ரசன் முப்புரோமைடு (Nitrogen tribromide) என்பது NBr3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தூய்மையான நிலையில் – 100 0 செல்சியசு வெப்பநிலையிலும் இது வெடிக்கும் இயல்புடையது ஆகும். 1975 ஆம் ஆண்டு வரையில் இச்சேர்மம் தனித்துப் பிரித்தெடுக்கப்படாமல் இருந்தது . ஆழ்ந்த சிவப்பு நிறத்தில் எளிதில் ஆவியாகும் தன்மை கொண்ட திண்மநிலையில் உள்ள இச்சேர்மம் முதன்முதலில் பிசு(மும்மெத்தில்சிலில்)அமீன் புரோமைடு உடன் BrCl சேர்மத்தை -870 செல்சியசு வெப்பநிலையில் புரோமினேற்றம் செய்து நைட்ரசன் முப்புரோமைடு தயாரிக்கப்படுகிறது. 

(Me3Si)2NBr + 2 BrCl → NBr3 + 2 

இருகுளோரோமீத்தேனில் உள்ள அமோனியாவுடன் இது -87 0 செல்சியசு வெப்பநிலையில் உடனடியாக வினைபுரிந்து NBrH2  என்ற சேர்மத்தைத் தருகிறது.

மேற்கோள்கள் 

கனிம அமீன்கள்
புரோமைடுகள்

நைதரசன் ஆலைடுகள்
புரோமின்(I) சேர்மங்கள்
ஆலசன் சேர்மங்கள்
நைட்ரசன் ஆலைடுகள்
கால்சியம் தைட்டனட்டு

கால்சியம் தைட்டனட்டு (Calcium titanate) என்பது CaTiO3 , என்ற மூலக்கூற்று வாய்ப்பாட்டுடன் காணப்படும் ஒரு கனிம வேதியியல் சேர்மமாகும். இச்சேர்மம் கால்சியம் தைட்டானியம் ஆக்சைடு என்றும் அழைக்கப்படுகிறது. கனிமமாக இருக்கும்போது இது பெரோவ்சிகைட்டு என்ற பெயரால் அழைக்கப்படுகிறது. 1792–1856 ஆம் ஆண்டைச் சேர்ந்த உருசியாவின் கனிம வேதியியலாளர் எல்.ஏ. பெரோவ்சிகி இக்கனிமத்தைக் கண்டறிந்தார். கால்சியம் தைட்டனட்டு ஒரு நிறமற்ற எதிர்காந்தத் தன்மையுடைய திண்மம் ஆகும். சிலசமயங்களில் கனிமநிலையில் இது அதிலுள்ள மாசுக்களால் நிறம் பெற்றும் காணப்படுகிறது.

தொகுப்பு முறை 

கால்சியம் ஆக்சைடு மற்றும் தைட்டானியம் ஈராக்சைடு இரண்டும் 1300 0 செல்சியசு வெப்பநிலையில் இணைந்து கால்சியம் தைட்டனட்டு உண்டாகிறது. கூழ்மக் – குழைமச் செயல்முறையில் சற்றுக் குறைவான வெப்பநிலையில் அதிகத் தூய்மையான கால்சியம் தைட்டனட்டு தயாரிக்கப்படுகிறது. கூழமக் குழைமத்தில் இருந்து தூள் தயாரிக்கப்படுவதால் இவ்வுப்பு மேலும் அழுந்தக்கூடியதாகவும் கணக்கிடப்பட்ட அளவான (~4.04 கி/மி.லிl) அடர்த்திக்கு நெருக்கமாகவும் உள்ளது.

அமைப்பு 
கால்சியம் தைட்டனட்டு படிகங்கள் செஞ்சாய்சதுர அமைப்பில் அதிலும் குறிப்பாக பெரோவ்சிகைட்டு அமைப்பில் கிடைக்கின்றன. இந்நோக்குருவில் Ti(IV) மையங்கள் எண்முகமும் மற்றும் Ca2+ மையங்கள் 12 ஆக்சிசன் மையங்களின் கூண்டில் ஆக்ரமிக்கின்றன. பல உபயோகமுள்ள பொருட்கள் இவ்வமைப்புடன் தொடர்புடைய அமைப்புகளை ஏற்றிருக்கின்றன. உதாரணம்: பேரியம் தைட்டனட்டு அல்லது அமைப்பு மாறுபாடு கொண்ட இட்ரியம் பேரியம் தாமிர ஆக்சைடு ஆகியன உதாரணங்களாகும்.

பயன்கள் 

தைட்டானியத்தின் தாது என்பதைத் தாண்டி கால்சியம் தைட்டனட்டு மிகக் குறைவான பயன்களைக் கொண்டிருக்கிறது. இச்சேர்மத்தை ஒடுக்க வினைக்கு உட்படுத்தினால் தைட்டானியம் உலோகம் தயாரிக்கலாம் அல்லது பெர்ரோதைட்டானியம் உலோகக் கலவையைத்  தயாரிக்கலாம்.

மேற்கோள்கள்

இவற்றையும் காண்க 
பெரோவ்சிகைட்டு
பெரோவ்சிகைட்டு (அமைப்பு)
பெரோவ்சிகைட்டு சூரிய மின்கலம்

வெளி இணைப்புகள் 
Crystal structure of CaTiO3 

கால்சியம் சேர்மங்கள்
தைட்டனட்டுகள்
பெரோவ்சிகைட்டுகள்
சைட்டோசின்

சைட்டோசின் (Cytosine, , குறியீடு: C அல்லது Cyt) என்பது தாயனை (டி. என். ஏ), ஆறனை (ஆர். என். ஏ) ஆகியவற்றில் காணப்படுகின்ற பிரிமிடின் வழிமூலமான ஒரு நியூக்கிளியோச் சேர்மம் ஆகும். இதன் அரோமட்டிக்கு வளையத்தில் இரண்டிற்கு மேற்பட்ட தனிமங்கள் (மூலகங்கள்) காணப்படுவதால் இது எதிர்மவளைய (Heterocyclic) அரோமட்டிக்கு வளையமாக இனங்காணப்படுவதுடன், அடினின், குவானின், தைமின், யுராசில் முதலான ஏனைய தாங்கிகளுடன் (உப்புமூலங்கள்) இணைந்து, கரு அமிலங்களை அல்லது நியூக்கிளிக்கமிலங்களை அமைக்கின்றது. "வட்சன் கிரிக் தாயனை மாதிரியுருவில்" இது குவானினுடன் மூன்று ஐதரசன் பிணைப்புகளை உருவாக்குகின்றது.

வரலாறு
1894இல், ஆல்பிராசுட் கொசேல், ஆல்பர்ட் நெயுமென் ஆகிய விஞ்ஞானிகளால், பசுக்கன்றின் தைமசு சுரப்பியிலிருந்து நீர்ப்பகுப்பான நிலையில் சைட்டோசின் பிரித்தெடுக்கப்பட்டது. அதே ஆண்டிலேயே அதன் கட்டமைப்பு கண்டறியப்பட்டு, ஆய்வுக்கூடத்திலும் தயாரிக்கப்பட்டது.

2015 மார்ச்சில், விண்வீழ்கல்லிலிருந்து பெற்ற பிரிமிடின் முதலான தொடக்கச் சேர்மங்களைப் பயன்படுத்தி, தாயனை, ஆறனை  என்பன,  வெளி நிபந்தனைகளின் கீழ் ஆய்வுச்சாலையில் தயாரிக்கப்பட்டதாக நாசா அறிவியலாளர்கள் அறிவித்தனர். பிரபஞ்சத்தில் பெருமளவு காணப்படும் கார்பன் வேதிப்பொருளான பிரிமிடின், செம்பெருமீன் அல்லது புடவித்தூசு அல்லது வாயு முகில்களிலிருந்து உருவாகியிருக்கலாம் என அறிவியலாளர்கள் கருதுகின்றனர்.

வேதிவினை (இரசாயனத் தாக்கம்)

தாயனை, ஆறனை மட்டுமன்றி, சைற்றிடின் முப்பொசுபேற்று (CTP) முதலான நியூக்கிளியோடைட்டுகளின் பாகமாகக் காணப்படும் சைற்றோசின், நொதியங்களின் துணைக்காரணியாகவும் செயலாற்றுகின்றது. இதன்போது, தன் பொசுபேற்று ஒன்றை, அடினோசின் இருபொசுபேற்றுக்கு வழங்கி, அதை அடினோசின் முப்பொசுபேற்றாக மாற்றுகின்றது.

தாயனை, ஆறனை என்பவற்றில், சைற்றோசின், குவானினுடன் பிணைப்பேற்படுத்துகின்றது. எனினும், இப்பிணைப்பு உறுதியற்றது என்பதால், அமைனகற்றம் மூலம், சைட்டோசின் யுராசிலாக மாறுகின்றது. தாயனையிலிருந்து யுராசிலை அகற்றும் "யுராசில் கிளைக்கோசைலேசு" முதலானவை மூலம், தாயனைச் சீர்செயல் இடம்பெறாவிட்டால், இது, புள்ளி மிகுமாற்றம் அல்லது புள்ளி விகாரத்தை ஏற்படுத்தும்.

"தாயனை மீதைல்திரான்சுபரேசு" (DNA methyltransferase) எனும் நொதியம் மூலம், சைற்றோசின் 5-மீதைல்சைற்றோசினாக (5-Methylcytosine) மீதைலேற்றம் செய்யப்படக்கூடியது. 5-மீதைல்சைற்றோசின் பின், 5-ஐதரொட்சிமீதைல்சைற்றோசினாக (5-Hydroxymethylcytosine), நீர்ப்பகுப்புச் செய்யப்படலாம்.
 
சைற்றோசின் அமைனகற்றேசுகள் (cytosine deaminases) மூலம் சைற்றோசின் அமைனகற்றப்படும் போது, நன்மையான விளைவுகளும் தீங்குபயக்கக்கூடிய விளைவுகளும் ஏற்படலாம். அவற்றுள் ஒன்று "உயிரினப் படிவளர்ச்சி" (அங்கிக் கூர்ப்பு) ஆகும்.

அடிக்குறிப்புகள்

உசாத்துணைகள்

வெளி இணைப்புகள்

 நியூக்கிளியோடைட்டுகள் 
 மூலக்கூற்று உயிரியல்- ஓர் அறிமுகம் மின்னூல்

உட்கருக்காரங்கள்
அமீன்கள்
பிரிமிடோன்கள்